कोषका अध्यक्ष केसीको अध्यक्षता र सदस्य सचिव माधवप्रसाद रेग्मीको सञ्चालनमा सम्पन्न कार्यक्रममा सहायक प्रमुख जिल्ला अधिकारी शोभाखर पोख्रेल, नेपाली काँग्रेस म्याग्दीका सचिव मिनबहादुर कार्की र बेनपा ९ का वडा अध्यक्ष बेलबहादुर चोखालले मन्तब्य व्यक्त गर्नुभएको थियो । अध्यक्ष केसीले मुर्ती स्थापनाको प्रतिवेदन प्रस्तुत गर्नुहुदै कालीगण्डकी नदी किनारमा नौ रोपनी क्षेत्रफलमा फैलीएको एउटै शिलामाथी अवस्थित गलेश्वरको धार्मीक पर्यटन विकासका लागि हालसम्म नौ करोड लगानी भएको बताउनुभयो । समुदाय, विभिन्न दाता र कोषको ८ करोड तथा सरकारी निकायको एक करोड लगानी भएको उहाँले जानकारी दिनुभयो ।
